cyanic-selkie/wikianc huggingface dataset:
শেখ ইব্রাহিম মসজিদ
স্থাপত্য বৈশিষ্ট্য
মসজিদটি চতুর্ভুজ আকৃতির। একটি পাথরের গম্বুজ দিয়ে মসজিদটি ঢেকে আছে। মিহরাব ঐতিহ্যগতভাবে পাশের দেয়ালে নয়, দীর্ঘ দেয়ালে(ক্বিবলার দিকে) আছে। উনিশ শতকে মসজিদের সম্মুখ প্রাচীরের পৃষ্ঠটি তিনটি চতুর্ভুজ গঠনে বিভক্ত। ইউরোপের স্থাপত্যবিষয়ক শিক্ষা প্রতিষ্ঠান আকৃতির আদলে মসজিদের সম্মুখভাগ গঠিত। প্রতিটি দেয়ালে আল বাতাস প্রবেশের জন্য অনেকগুলো জানালা আছে এবং প্রবেশদ্বারটি দরজার আদলে তৈরি করা। জাতীয় সাংস্কৃতিক স্মৃতিচিহ্নের প্রাচীন বিষয়বস্তু রাখা আছে এবং জাতীয় এবং ইউরোপীয় স্থাপত্যের প্রধান বৈশিষ্ট্যগুলোর সমন্বয়ে স্থাপনাটি নির্মিত। থি
ইজ্ আদ-দীন আল-কাসসাম ব্রিগেড
ইজ্ আদ-দীন আল-কাসসাম ব্রিগেড (كتائب الشهيد عز الدين القسام; ইজ্‌ আদ-দীন আল-কাসসামের নামানুসারে এর নামকরণ করা হয়েছে, প্রায়শ সংক্ষিপ্ত রূপ আল-কাসসাম, EQB) হলো ফিলিস্তিনি সংগঠন হামাসের সশস্ত্র শাখা।
দ্বিতীয় ইন্তিফাদার সময় থেকে এটি ইসরাইলের আক্রমণের প্রধান লক্ষবস্তুতে পরিণত হয়েছে। এই সংগঠনটির শক্তি সামর্থ্য বহু রাষ্ট্রকে বিষ্মিত করেদিয়েছে। ইজ্‌ আদ-দীন আল-কাসসামকে ইউরোপীয় ইউনিয়ন, আমেরিকা, অস্ট্রেলিয়া, নিউজিল্যান্ড, ইংল্যান্ড ও মিশর নিষিদ্ধ ঘোষণা করেছে। ব্রিগেড নেতা মোহাম্মদ দেইফকেও নির্বাহী আদেশ ১৩২২৪ এর অধীনে মার্কিন যুক্তরাষ্ট্র বিশেষভাবে মনোনীত গ্লোবাল টেররিস্ট হিসাবে শ্রেণীবদ্ধ করেছে।
নামকরণ
ব্রিটিশ অধিভুক্ত ফিলিস্তিনের ইজ্ আদ-দীন আল-কাসসাম নামক একজন মুসলিম ধর্ম প্রচারকের নামানুসারে এই সংগঠনের নামকনরণ করা হয়েছে। ১৯৩০ সালে আল-কাসসাম '' ব্ল্যাক হ্যান্ড" নামে ব্রিটিশ এবং ইহুদী আধিপত্যবাদ বিরোধী একটি সংগঠন গড়ে তোলেন।
লক্ষ ও উদ্দেশ্য
কুরআন এবং রাসূল (স) এর সুন্নাহ আর মুসলিম শাসক ও বিদ্বানদের নীতি অণুসরনে ফিলিস্তিনকে স্বাধীন করা এবং ফিলিস্তিনি জনগনের আধিকারের পূনঃপ্রতিষ্ঠায় অবদান রাখা।
আল-কাসসামের উদ্দেশ্য হল ফিলিস্তিনের জনগনকে জয়নবাদী ইহুদীদের দখলদারিত্বের হাত থেকে মুক্ত করা এবং ফিলিস্তিনী জনগণের সেই অধিকার প্রতিষ্ঠা করা যা জয়নবাদীরা হরণ করেছে। সেই সাথে আল-কাসসাম নিজেকে জাতীয় মুক্তি আন্দোলনের প্রতীক মনে করে।
সংগঠনের গঠন
ইজ্ আদ-দীন আল-কাসসাম ব্রিগেড হামাসের অবিচ্ছেদ্য অংশ। যদিও তারা হামাসের অঙ্গ সংগঠন তবুও তাদের স্বাধীন সিদ্ধান্ত নেবার অধিকার রয়েছে। হামাসের বক্তব্য অণুসারেঃ "ইজ্ আদ-দীন আল-কাসসাম ব্রিগেড একটা বিচ্ছিন্ন সশস্ত্র সংগঠন এবং এর নিজস্ব নেতা রয়েছে যারা হামাসের আদেশ গ্রহণ করে না এবং তথ্য ও অগ্রগতির কথাও হামাস নেতাদের জানানো হয় না।"
যোদ্ধাদের পরিচিতি এবং সংগঠনে এদের অবস্থান মৃত্য পর্যন্ত গোপন থাকে। এমনকি যখন তারা ইজরাইলের বিরুদ্ধে যুদ্ধ করে তখন তারা কালো মুখোশ পরিধান করে আর তার উপর সবুজ বেল্ট দিয়ে বাধা থাকে। ইজ্ আদ-দীন আল-কাসসাম ব্রিগেড স্বাধীন অণুশাখা মডেলে কাজ করে যার কারণে অনেক সিনিয়র নেতারাও অন্য শাখার খবর কজাআনে না। এই শাখাগুলো নেতাদের মৃত্যুর পর নিজেরাই নেতা নির্বাচন করে। আল আকসা ইন্তিফাদার সময়ে বিমান হামলায় অনেক নেতা মারা যায়। এদের মধ্য রয়েছে সালাহ শাহাদী ও আদনান আল গুলের মত বড় নেতা। সংগঠনটির বর্তমান এবং দীর্ঘমেয়াদী নেতা মুহাম্মাদ দেইফ যিনি পাচবার গুপ্তহত্যা থেকে বেচে গেছেন বলে কথিত আছে।
কার্যকলাপ
আন্তর্যাতিক সম্প্রদায় বিশেষ করে জাতিসংঘ বেসামরিক লোকজনকে মানবঢাল হিসেবে ব্যবহার করাকে জেনেভা কননেনশনের নিয়মবহির্ভুত বলে মনে করে।  এবং সাধারণ মানুষদের উপর নির্বিচার রকেট হামলা ও আত্মঘাতি বোমা হামলা আত্নর্যাতিক আইনের রীতিবিরুদ্ধ। কাসসাম অবশ্য বরাবরই এসব তথ্য আস্বীকার করে আসছে।
অসলো একর্ডের পরপরই হামাসকে সহযোগিতার জন্য সংগঠনটির শসস্ত্র রূপান্তর ঘটে। ২০০৩ ও ২০০৪ সালে আধিকৃত জালাবিয়া এলাকায় ব্রিগেডটি ব্যাপকভাবে ইজরাইলী হামলার স্বীকার হয়। বেশ কয়েকজন সিনিয়র নেতাও মারা যান। তারপরও সংগঠনটি ধীরে ধীরে শক্তিশালী হতে শুরু করে এবং পরবর্তি বছরগুলোতে আক্রমণ করার মতো সক্ষমতা অর্জন করে। এরপর তারা দলে যোগ দেবার মত প্রচুর স্বেচ্ছাসেবীও পেয়ে যায়। একদল গোপনে কাসসামকে বিভিন্ন হাতে বানানো অস্ত্র যেমন আল বানা, বাতর, ইয়াসিন ইত্যাদি সরবরাহ করে। কাসসাম রকেট তাদের আর্টিলারি প্রযুক্তিতে সর্বশেষ সংযোজন।
২০০৫ সালের প্রথমদিকে কাসসাম ইজরাইলী সরকার এবং ফিলিস্তিনী অথরিটির শান্তি আলোচনার পক্ষে মতামত দেয়। এই সুযোগে কাসসাম নিজেকে আবার জোড়ালোভাবে সংগঠিত করে। ২০০৫ সালের আগস্টে ইজরাইল গাজা থেকে সৈন্য প্রত্যাহার করলে কাসসাম গাজায় ব্যাপক র‍্যালি করে। এসমস্ত র‍্যালিতে তারা নিজেদের প্রচুর অস্ত্রের মজুদ আর সৈন্য-সামন্তের ব্যাপকতা প্রদর্শন করে।
লেডি অ্যান্ড দ্য ট্রাম্প
thumb|upright=1.5|লেডি অ্যান্ড দ্য ট্রাম্প এর পোস্টার
লেডি অ্যান্ড দ্য ট্রাম্প (Lady and the Tramp) হল ১৯৫৫ সালে মুক্তিপ্রাপ্ত মার্কিন এনিমেটেড চলচ্চিত্র।
অপরিচিত
অপরিচিত হল একটি জনপ্রিয় বাংলা চলচ্চিত্র যা পরিচালনা করেন সলিল দত্ত। এই চলচ্চিত্রটি সমরেশ বসুর একটি বিখ্যাত উপন্যাস থেকে নির্মিত হয়েছিল। এই চলচ্চিত্রটি ১৯৬৯ সালে আর. ডি. প্রোডাকশানস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, অপর্ণা সেন, সৌমিত্র চট্টোপাধ্যায়, সন্ধ্যা রায়।
ডেনজেল ওয়াশিংটন
ডেনজেল হেইস ওয়াশিংটন, জুনিয়র (Denzel Washington; জন্ম: ২৮ ডিসেম্বর ১৯৫৪) হচ্ছেন একাডেমি পুরস্কার ও গোল্ডেন গ্লোব অ্যাওয়ার্ড বিজয়ী একজন মার্কিন চলচ্চিত্র অভিনেতা ও পরিচালক। তিনি ১৯৯০-এর দশক থেকে বেশ কিছু ছবিতে অভিনয় করে বিশেষ খ্যাতি অর্জন করেছেন; এর মধ্যে বাস্তব চরিত্রগুলো বিশেষ উল্লেখযোগ্য। যেমনঃ স্টিভ বিকো, ম্যালকম এক্স, রুবিন হারিকেন কার্টার, মেলভিন বি টলসন, ফ্র্যাংক লুকাস এবং হারমান বুন।
তিনি ১৯৮৩ সালে অভিনেত্রী পলেটা পিয়ারসন-কে বিয়ে করেন যা এখনও টিকে আছে।
চাকমা রাজবাড়ি
থাম্ব|কিছু চাকমা মেয়ে চাকমা রাজবাড়ি বাংলাদেশ এর চট্টগ্রাম জেলার রাঙ্গুনিয়া উপজেলার রাজানগর ইউনিয়নে অবস্থিত এক ঐতিহাসিক রাজবাড়ি।
ইতিহাস
চট্টগ্রামের পাহাড়ি অঞ্চলের কয়েকটি ক্ষুদ্র নৃগোষ্ঠীর মধ্যে একটি হলো চাকমা। আর এই চাকমা নৃগোষ্ঠীদের একটি আলাদা রাজ্য ছিল। যা বর্তমান চট্টগ্রাম জেলার রাঙ্গুনিয়া উপজেলার রাজানগর ইউনিয়নে অবস্থিত। ১৭৫৭ সাল থেকে চাকমা রাজন্যবর্গ শুকদেব রায়, শেরদৌলত খাঁ, জানবক্স খাঁ, টব্বর খাঁ, জব্বর খাঁ, ধরম বক্স খাঁ, রাণী কালীন্দি, হরিশচন্দ্র রায় প্রমুখ এ অঞ্চলে রাজত্ব করেছেন। ১৮৭৪ সালে চাকমা রাজা হরিশচন্দ্র রাজধানী রাঙ্গুনিয়ার রাজানগর হতে রাঙ্গামাটিতে স্থানান্তরিত করেন। তবে কে এই রাজবংশের প্রতিষ্ঠাতা তার কোন তথ্য পাওয়া যায়নি।
অবকাঠামো
বাড়িটিতে একটি রাজপ্রাসাদ, সৈন্যশালা, বন্দিশালা, হাতি ও গোড়াশালা সহ অনেকগুলো স্থাপনা রয়েছে।
বর্তমান অবস্থা
রাঙামাটি জেলার রাজবন বিহারের পাশে কাপ্তাই লেক দিয়ে ঘেরা চাকমা রাজার রাজবাড়ি অবস্থিত। বর্তমানে ৫১তম চাকমা সার্কেল চিফ রাজা অর্থাৎ চাকমা রাজা ব্যারিস্টার দেবাশীষ রায়, তাঁর স্ত্রী ইয়েন ইয়েন ও মা আরতি রায় এই বাড়িতে থাকেন। বর্তমান চাকমা রাজবাড়িতে রাজদরবার, কাছারি, সজ্জিত কামানের দেখা মিলবে।
লস্ট স্টোরিজ
লস্ট স্টোরিজ হচ্ছে প্রয়াগ মেহতা এবং ঋষভ জোশীর সমন্বয়ে গঠিত একটি ভারতীয় ডিজে বা প্রযোজক জুটি। তারা ইলেকট্রনিক সংগীতের সাথে ভারতীয় লোকজ সুরকে অনন্যভাবে মিশ্রিত করার দক্ষতার জন্য সুপরিচিত। তাদের অধিক জনপ্রিয় গানের মধ্যে কেএসএইচএমআরের সাথে "বোম্বাে ড্রিমস", "মাহি", এলেন ওয়াকারের সাথে "ফ্যাডেড"-এর মূল রিমিক্স এবং জোনিতা গান্ধীর কন্ঠে "ভাসিগারা" গানের সম্পাদনা উল্লেখযোগ্য।
লস্ট স্টোরিজ ভারতের মহারাষ্ট্রের মুম্বইয়ের "লস্ট স্টোরিজ একাডেমি"-এ সংগীত উৎপাদন এবং ডিজেইং শেখায়।
কচ্ছ সূচিকর্ম
ফ্রেম| কচ্ছ সূচিকর্মটি ভারতের গুজরাটের কাঁচ জেলার উপজাতি সম্প্রদায়ের একটি হস্তশিল্প এবং টেক্সটাইল স্বাক্ষর শিল্প ঐতিহ্য। সমৃদ্ধ নকশাগুলি সহ এই সূচিকর্মটি ভারতীয় সূচিকর্ম ঐতিহ্যে উল্লেখযোগ্য অবদান রেখেছে। সূচিকর্ম, সাধারণত মহিলাদের দ্বারা চর্চা করা হয় সাধারণত তুলোর কাপড়ের উপর, তুলা বা রেশমের থ্রেড ব্যবহার করে নেট আকারে করা হয়। নির্দিষ্ট নিদর্শনগুলিতে এটি সিল্ক এবং সাটিনের উপরেও তৈরি করা হয়। গৃহীত সেলাইয়ের ধরনগুলি হ'ল "স্কোয়ার চেইন, ডাবল বোতামহোল, প্যাটার্ন ডার্নিং, রানিং সেলাই, সাটিন এবং স্ট্রেইট সেলাই"। রঙিন সূচিকর্মের স্বাক্ষর প্রভাবটি যখন অভলা নামে ছোট আয়নাগুলি জ্যামিতিক আকারের ডিজাইনের উপরে সেলাই করা হয়। রাবারীর উপজাতি উপ-গোষ্ঠীগুলির উপর নির্ভর করে গারসিয়া জাট এবং মুতাভা এই নৈপুণ্যের কাজের সাথে জড়িত বহু হাতের সূচিকর্মিত নৃতাত্ত্বিক শৈলীর বিকাশ ঘটেছে। এই ছয়টি শৈলী: সুফ, খারেেক, পাকো, রাবারি, গারশিয়া জট এবং মুতাভা।
বাণিজ্য সম্পর্কিত বৌদ্ধিক সম্পত্তি অধিকার (টিআরআইপিএস) চুক্তির ভৌগোলিক ইঙ্গিতের তালিকার অধীনে কাঁচের এই সূচিকর্ম পণ্যটি নিবন্ধভুক্ত করা হয়েছে। মার্চ ২০১৩ এ, এটি ভারত সরকারের জিআই অ্যাক্ট ১৯৯৯ এর অধীনে "কাঁচ সূচিকর্ম" হিসাবে তালিকাভুক্ত হয়েছিল, ক্লাস ২৪ টেক্সটাইল এবং টেক্সটাইল সামগ্রীর নিয়ন্ত্রক প্যাটেন্টস ডিজাইনস এবং ট্রেডমার্কের দ্বারা নিবন্ধিত হয়েছে এবং এর লোগো নভেম্বর ২০১৫ তে নিবন্ধিত হয়েছে আবেদন সংখ্যা ৫০৯ তারিখ ৮ জানুয়ারী ২০১২।
অবস্থান
এই পণ্যটি কাঁচ জেলার বেশ কয়েকটি গ্রামে তৈরি করা হয়, যা ২৪°৪৪′৮″এন৬৮° ০৭′২৩″ই এবং ২৪°৪১′৩০″এন৭১°৪৬′৪৫″ই এর ভৌগোলিক স্থানাঙ্কের মধ্যে অবস্থিত। এই গ্রামগুলি হ'ল আবদাসা, আঞ্জার, ভচাউ, ভূজ, লক্ষপত, মান্দভি, মুন্ডরা, নখাত্রানা এবং রাপার।
ইতিহাস
আফগানিস্তান, গ্রীস, জার্মানি, ইরান এবং ইরাকের মতো দেশগুলি গুজরাটে স্থানান্তরিত হওয়ার পরে ষষ্ঠদশএবং সপ্তদশ শতাব্দীতে কচ্ছ সূচকের ইতিহাস পাওয়া যায় আরও বলা হয় যে মোচিস নামে পরিচিত মুচিররা সিন্ধুর মুসলিম সূফী সাধুগণ এই শিল্পরূপে প্রশিক্ষিত ছিলেন। আর্ট ফর্মটি কাঁচের মারাত্মক শুষ্ক ও অতি উত্তপ্ত পরিস্থিতি বিবেচনা করে কেবল তাদের নিজস্ব পোশাকের চাহিদা মেটাতে নয়, জীবিকা নির্বাহের জন্য একটি বৃত্তি হয়ে ওঠে। এটি মা থেকে মেয়ের কাছে শেখানো দক্ষতার সাথে একটি জেনারাল আর্টে পরিণত হয়েছিল। তারা উৎসব উপলক্ষে এবং দেবদেবীদের সজ্জিত করতে এবং আয়ের উৎস তৈরি করার জন্য পোশাক সূচিকর্ম করেছিল।
সুধা প্যাটেল
সুধা প্যাটেল (জন্ম ১৯৭৬) ভারতের সর্বকনিষ্ঠ নির্বাচিত অন্ধ মহিলা সরপঞ্চ বা পঞ্চায়েত-প্রধান। তিনি ১৯৯৫ সালের জুন মাসে গুজরাতের আনন্দ জেলার চাঙ্গা গ্রামের সরপঞ্চ হিসাবে নির্বাচিত হন। সুধা মর্যাদাপূর্ণ 'টেন আউটস্ট্যান্ডিং ইয়ং পারসনস অফ ওয়ার্ল্ড (১৯৯৭) পুরস্কার, অসামান্য মহিলা পঞ্চায়েত লিডার অফ ইন্ডিয়া পুরস্কার, এবং ভারতের রাষ্ট্রপতি কর্তৃক জগদীশ কে প্যাটেল পুরস্কার লাভ করেন।
প্রাথমিক জীবন
সুধা প্যাটেল গুজরাটের আহমেদাবাদ থেকে প্রায় ১২০ কিলোমিটার দূরে আনন্দ জেলার পেটলাদ তালুকের চাঙ্গা গ্রামে এক কৃষক পরিবারে জন্মগ্রহণ করেছিলেন। তার বাবা ছিলেন গ্রামের সরপঞ্চ। সুধা এবং তার বোন উভয়েই জন্মের পর থেকে দৃষ্টি প্রতিবন্ধী। তিনি এক সাক্ষাতকারে বলেন যে তাকে যে জন্মান্ধ হওয়া সত্ত্বেও জন্মের সাথে সাথেই মেরে ফেলা হয়নি কারণ তার জন্মের বছর গ্রামে খুব ভাল ফসল হওয়াতে গ্রামবাসীরা তাকে সম্পদের দেবী লক্ষ্মী হিসাবে ভাগ্যবান বলে মনে করেছিল।
সুধা ভারতের গুজরাতে র আনন্দের সরদার প্যাটেল বিশ্ববিদ্যালয় থেকে প্রথম অন্ধ মহিলা যিনি আইন বিষয়ে স্নাতকোত্তর ডিগ্রী অর্জন করেছেন। তার লিঙ্গ এবং তার অক্ষমতার কারণে, যখন তিনি সরপঞ্চ হওয়ার ইচ্ছা প্রকাশ করেছিলেন তখন অনেকেই অবাক হয়ে তাকিয়েছিল, কিন্তু সমস্ত বাধা জয় করে তিনি গ্রামের প্রথম মহিলা সরপঞ্চ হওয়ার জন্য নির্বাচনে জয়ী হয়েছিলেন।
কর্মজীবন
সরপঞ্চ হিসেবে, সুধা পরিকাঠামোগত উন্নয়নে মনোনিবেশ করেছেন, জলের অভাব মোকাবেলায় বোরওয়েল এবং পানির পাম্প নির্মাণ করিয়েছেন, এবং পাবলিক হাসপাতাল কনফারেন্স হল ইত্যাদি নির্মাণে জোর দিয়েছেন। শিক্ষা সুধার আরেকটি অগ্রাধিকারের জায়গা; তিনি সরপঞ্চ থাকাকালীন শ্রমিকদের বাচ্চাদের জন্য বেশ কয়েকটি কম্পিউটার-সহ আধুনিক স্কুল নির্মাণ করিয়েছেন। তিনি পরিবার পরিকল্পনা কর্মসূচিও শুরু করেন এবং তার পরিচালিত উন্নয়ন প্রকল্পের জন্য ভারতীয় মুদ্রায় ১০ মিলিয়ন টাকা জোগাড় করেন। প্যাটেল প্রতিবন্ধীদের জন্যও অনেক কর্মসূচি পরিচালনা করেন। তিনি পেটলাদ তালুকের প্রায় ৮৫টি গ্রামে পুনর্বাসন প্রকল্প পরিচালনা করেছেন এবং প্রায় ৮০০ জন প্রতিবন্ধীকে পুনর্বাসিত করেছেন। অন্ধ এবং মানসিক প্রতিবন্ধী ব্যক্তিদের জন্য তার পুনর্বাসন প্রকল্প দিব্যাঙ্গ শিশুদের বাবা-মা, দিব্যাঙ্গ শিশু এবং প্রাপ্তবয়স্কদের শিক্ষামূলক ও পুনর্বাসনমূলক প্রশিক্ষণ দিয়েছে। তিনি অন্তর্ভুক্তিমূলক শিক্ষার জন্য রাষ্ট্রীয় পৃষ্ঠপোষকতা কর্মসূচীর অধীনে প্রতিবন্ধী ছাত্রদেরও পড়িয়েছেন এবং স্কুলে ৮০ জনেরও বেশি অন্ধ শিশুদের ভর্তি করেছেন। বার্ষিক মাধ্যমিক এবং উচ্চমাধ্যমিক পরীক্ষায় দৃষ্টি প্রতিবন্ধী শিক্ষার্থীদের সাহায্য করার জন্য সহকারী লেখকদের ব্যবস্থা করার জন্য সুধা প্যাটেলের কাজ ব্যাপকভাবে প্রশংসিত।
সুধা, যিনি গ্রামের মানুষের স্বাস্থ্যকে ব্যক্তিগত লক্ষ্য রূপে গ্রহণ করেছেন, তার পঞ্চায়েতের অধীনস্থ লোকদের যোগব্যায়াম প্রশিক্ষণেরও ব্যবস্থা করেছেন।
স্বীকৃতি
সুধা প্যাটেল তার কাজের জন্য বহু জাতীয় ও আন্তর্জাতিক স্বীকৃতি পেয়েছেন। ১৯৯৭ সালের ১৮ই নভেম্বর, তিনি ইয়ং পারসন অফ দ্য ওয়ার্ল্ড, জুনিয়র চেম্বার ইন্টারন্যাশনাল অ্যাওয়ার্ড জয়ী সর্বকনিষ্ঠ ব্যক্তি হন। সে বছর তিনি জুনিয়র চেম্বার ইন্টারন্যাশনাল কর্তৃক প্রদত্ত আউটস্ট্যান্ডিং ইয়ং পারসন অব দ্য নেশন অ্যাওয়ার্ডও পেয়েছিলেন, যা ফিলিপাইনের প্রেসিডেন্ট তার হাতে তুলে দেন। তিনি ইনস্টিটিউট অব সোশ্যাল সায়েন্সেস, নয়াদিল্লি থেকে অসামান্য মহিলা পঞ্চায়েত প্রধান পুরস্কার এবং ন্যাশনাল অ্যাসোসিয়েশন ফর দ্য ব্লাইন্ডের নীলম রঙ্গা জাতীয় পুরস্কার পেয়েছেন।
দ্য নেট (১৯৯৫-এর চলচ্চিত্র)
দ্য নেট (ইংরেজি ভাষায়: The Net) ইরোইন উইনকার পরিচালিত ১৯৯৫ সালের একটি আমেরিকান সাইবার থ্রিলার চলচ্চিত্র । অভিনয় করেছেন, সান্ড্রা বুলক, জের্মি নর্থাম ও ডেনিস মিলার।
কাহিনী সংক্ষেপ
এন্জ্যালা বেনেট(সান্ড্রা বুলক), একজন কম্পিউটার ইঞ্জিনিয়ার যিনি দিনের অধিকাংশ সময় বাড়িতে কাটান এবং তার সব বন্ধু অনলাইন কেন্দিৃক । অনলাইন এর বাইরে তার মাত্র কয়েকজন বন্ধু আছে । তার প্রথম ছুটির সময় সে কম্পিউটার গুপ্তচরবৃত্তির সাথে জরিয়ে পড়ে।
প্রযোজনা
১৯৯৪ সালের অক্টোবরে সান্ড্রা বুলক ঘোষণা দেন তিনি মধ্য -জানুয়ারী থেকে ১০ এপ্রিল,১৯৯৫ এর মধ্যে দ্য নেটর চিত্রগ্রহণ করবেন। ১৯৯৫ সালের জানুয়ারির ৫ তারিখ সান ফ্রান্সিসকো এর মসকন সেন্টার ও ম্যাকওয়ার্ল্ড সেই সাথে এপ্রিলে ওয়াশিংটন, ডি.সি.তে দ্য নেটর চিত্রগ্রহণ করা হয়েছিল।
বক্স অফিস
’’দ্য নেট‘’ এর আনুমানিক বাজেট ছিল $২২ মিলিয়ন এবং ২৮ জুলাই ১৯৯৫ তারিখে মুক্তি পায়।গার্হস্থ্য বক্স অফিসে $৫০,৭২৭,৯৬৫ ও বিদেশী বাজার সহ, চলচ্চিত্রটি বিশ্বব্যাপী মোট $১১০,৬২৭,৯৬৫ ডলারের ব্যবসা করে। অতিরিক্ত ভাড়াবাবদ যুক্তরাষ্ট্রর মধ্যে $২৩,৭৭১,৬০০ আয় করে।
সমালোচনা
’’দ্য নেট‘’ এর প্রতিক্রিয়া ছিল মিশ্র।রটেন টম্যাটোস এ ৪৭ রিভিউর উপর ভিত্তি করে ১০ এর মধ্যে গড়ে ছিল ৫.১ যার মধ্যে ৩৬% ইতিবাচক মতামত দিয়েছিল। পুলিৎজার পুরস্কার বিজয়ী মার্কিন চলচ্চিত্র সমালোচক ও চিত্রনাট্য লেখক রজার ইবার্ট ৪ এর মাঝে ৩ স্টার দেন। এন্টারটেনমেন্ট উইকলিতে ওয়েন গ্লিবারম্যান সান্ড্রা বুলক এর অভিনয় সম্পর্কে লিখেছিলেন, '''Bullock pulls you into the movie. Her overripe smile and clear, imploring eyes are sometimes evocative of Julia Roberts.'''
টিভি সিরিজ এবং সিকুয়্যাল
১৯৯৮ সালে শুরু হয় ’দ্য নেট’ এর টিভি সিরিয়াল যা ১৯৯৯ সাল পর্যন্ত প্রাচার হয়েছিল।এতে এন্জেলা বেনেট চরিত্রে অভিনয় করেছিলেন ব্রুক লেংটন।
২০০৬ সালে কার্লেস উইনকার এর পরিচালনায় বের হয় ’দ্য নেট’ এর সিকুয়্যাল দ্য নেট ২।
জীব অর্থনীতি
জীব অর্থনীতি মৎস্য অর্থনীতির প্রথম দিকের তত্ত্ব গুলোর উন্নয়নের সাথে জড়িয়ে আছে। এই তত্ত্বগুলো ১৯৫০ এর দশকের  মাঝামাঝি কানাডীয় অর্থ নীতিবিদ স্কট গর্ডন (১৯৫৪) এবং এন্থনি স্কট(১৯৫৫) উন্নয়ন করেন। তাদের ধারণা গুলো আর ও উন্নত হয় বিজ্ঞানী স্কেফারের কাজের মাধ্যমে। এই মডেল গুলোর মাধ্যমে মাছ ধরার সাথে সাথে যে জৈবিক গ্রোথ সম্পর্কিত তা গাণিতিক মডেলের মাধ্যমে দেখানোর প্রয়াস পাওয়া যায়। এই মডেলগুলো পরিবেশ ও সম্পদ ও বাস্তুসংস্থান এর প্রতিরক্ষার সাথেও জড়িত। এই ধারনাগুলো বহুমুখী মাৎস্যবিজ্ঞান বিষয় থেকে বেরিয়ে এসে অন্যান্য বিষয়েও ব্যবহার হতে শুরু করে। জনসংখ্যা মডেলিং ও মৎস্য মৃত্যুহার নামক বিষয়গুলো অর্থনীতিবিদদের কাছে পরিচিত হতে শুরু করে।এভাবে বিভিন্ন বহুমুখি বিষয়ের মডেলিং টুল চলে আসে যেগুলো এই সব বিষয়ের গবেষণার কাজকে আর সহজ করে তুলে।
তথ্যসূত্র
Bioeconomics of Fisheries Management.John Wiley and Sons. ISBN 978-0-8138-1732-3 The Journal of Political Economy 63(2):116-124 Author: Seijo JC, Defeo O, Salas S Bulletin of mathemacal biology, volume 53  No-1/2, Reprinted(1991).
বহি সংযোগঃ
-The Gordon-Schaefer Model -Surplus Production Models and Equilibrium Harvest.
হেনরি ক্যাভিল
হেনরি উইলিয়াম ড্যালগ্লিয়েশ ক্যাভিল (Henry William Dalgliesh Cavill; জন্মঃ ৫ মে, ১৯৮৩) হলেন একজন ব্রিটিশ অভিনেতা। তিনি কাউন্ট অফ মন্টি ক্রিস্টো ও স্টারডাস্ট চলচ্চিত্রে অভিনয় করেন এবং ২০০৭ থেকে ২০১০ পর্যন্ত শোটাইম ধারাবাহিক দ্য টিউডরস-এ চার্লস ব্র্যান্ডন, ১ম ডিউক অফ সাফোক-এর চরিত্রে অভিনয় করেন। ২০১৩ সালের ছবি ম্যান অফ স্টিল-এ তিনি সুপারম্যানের ভূমিকায় অভিনয় করছেন।
প্রথম জীবন
ক্যাভিল জার্সির চ্যানেল দ্বীপপুঞ্জে জন্মগ্রহণ করেছিলেন। তিনি ছিলেন পিতামাতার পাঁচ সন্তানের মধ্যে চতুর্থ। তার মা মেরিঅ্যানে ব্যাংকে চাকুরিজীবী ছিলেন এবং তার পিতা কলিন ক্যাভিল ছিলেন একজন স্টকব্রোকার। তিনি প্রথমে জার্সির সেন্ট স্যাভিয়ারের সেন্ট মাইকেল'স প্রেপ্যারেটরি স্কুল ও পরে ইংল্যান্ডের বাকিংহ্যামশায়ারের স্টো স্কুল নামে এক বোর্ডিং স্কুলে পড়াশোনা করেন। প্রেপ স্কুল থেকেই ক্যাভিল অভিনয় করা শুরু করেন। তিনি বলেছিলেন, অভিনেতা না হলে তিনি সেনাবাহিনীতে যোগ দিতেন, অথবা বিশ্ববিদ্যালয়ে গিয়ে প্রাচীন ইতিহাস বা মিশরবিদ্যা নিয়ে গবেষণা করতেন।
কর্মজীবন
ক্যাভিলের প্রথম ছবি হল ২০০২ সালে মুক্তিপ্রাপ্ত কেভিন রেনল্ডস পরিচালিত কাউন্ট অফ মন্টি ক্রিস্টো। তিনি লাগুনা-এ (২০০১) অভিনয় করেন। এরপর বিবিসি-র দি ইনস্পেকটর লিনলি মিস্ট্রিজ (২০০২), টিভি চলচ্চিত্র ''গুডবাই, মি. চিপস (২০০২), টিভি সিরিজ মিডসোমার মার্ডারস (২০০৩)। ২০০৩ সালে তিনি আই ক্যাপচার দ্য ক্যাসল ছবিতে সহকারী অভিনেতার ভূমিকা পালন করেন। এরপর তিনি রেড রাইডিং হুড (২০০৪), হেলরেইজার: হেলওয়ার্ল্ড (২০০৫) ও ট্রিস্ট্যান অ্যান্ড আইসোলড (২০০৬) চলচ্চিত্রেও অভিনয় করেন। মাইকেল ভন পরিচালিত স্টারডাস্ট'' চলচ্চিত্রে একটি অপ্রধান চরিত্রে অভিনয় করেন।
২০০৭ থেকে ২০১০ পর্যন্ত ক্যাভিল শোটাইমের টিভি সিরিজ দ্য টিউডরস-এ চার্লস ব্র্যান্ডন, ১ম ডিউক অফ সাফোক-এর চরিত্রে অভিনয় করেন। এটি ছিল সিরিজের অন্যতম মুখ্য চরিত্র। সিরিজটি প্রশংসিত হয়। ২০০৭ সালে গোল্ডেন গ্লোব পুরস্কারের জন্য মনোনীত হয় এবং ২০০৮ সালে এমি পুরস্কার লাভ করে। ক্যাভিলের মতে, এই সিরিজটিই তার কর্মজীবনকে অনেকটা এগিয়ে দেয়: "It’s done the most for me to date. [ . . . ] Now that there's an audience somewhere in America that’s aware of who I am, I have more sell-ability, because of The Tudors." এন্টারটেইনমেন্ট উইকলি তাকে "মোস্ট ড্যাশিং ডিউক" অভিধা দেয় এবং সিরিজে "charm, depth and a killer bod" দেখানোর জন্য তার প্রশংসা করে।
এরপর ক্যাভিল কয়েকটি বিজ্ঞাপনে অভিনয় করেছিলেন।  ২০০৮ সালে তিনি জোল স্কুম্যাচার পরিচালিত ব্লাড ক্রিক নামক হরর ছবিতে অভিনয় করেন এবং উডি অ্যালানের কমেডি ছবি হোয়াটেভার ওয়ার্কস-এ একটি অপ্রধান চরিত্রে অভিনয় করেন।
পরিচালক তারসেম সিং তার মিথোলজিক্যাল বিগ-বাজেট স্পেশাল এফেক্ট চলচ্চিত্র ইমমরটালস-এ প্রধান চরিত্র থিসিয়াসের ভূমিকায় ক্যাভিলকে নিয়েছেন। ছবিটি ২০১১ সালের ১১ নভেম্বর মুক্তি পাবে। ২০১১ সালে ক্যাভিল অভিনীত দ্য কোল্ড লাইট অফ ডে চলচ্চিত্রটিও মুক্তি পাবে। ২০১১ সালের ৩০ জানুয়ারি জানা গিয়েছে তিনি পরিচালক য্যাক স্নাইডারের ম্যান অফ স্টিল চলচ্চিত্রে সুপারম্যানের ভূমিকায় অভিনয় করছেন। স্নাইডারের মতে ক্যাভিল হলেন "the perfect choice to don the cape and S shield."
মানেকনাথ
বাবা মানেকনাথ খ্রিষ্টিয় ১৫ শতকের কিংবদন্তি হিন্দু সাধু ছিলেন যিনি বর্তমান ভারতের গুজরাত রাজ্যের আহমেদাবাদ শহরের কাছে সবরমতী নদীর তীরে বসবাস করতেন।
কিংবদন্তি
১৪১১ সালে সাধু মানেকনাথ বাধা দেন এবং আহমদ শাহ প্রথমকে ভাদ্র দুর্গ নির্মাণে সহায়তা করেন। দুর্গের দেয়াল নির্মাণের সময় তিনি দিনের বেলা একটি মাদুর বুনতেন, তারপরে তিনি রাতে মাদুরের বুনন খুলে ফেলতেন এবং যাদুর প্রভাবে দেয়াল ভেঙে পড়ে। যখন এটি আবিষ্কৃত হয়, নিজের ক্ষমতা প্রমাণের জন্য তাঁকে আমন্ত্রণ জানানো হয়েছিল। নিজেকে একটি কেটলিতে আবদ্ধ করে আহমেদ শাহের কাছে তাঁর ক্ষমতার প্রমাণ দিতে হয়েছিল। মানেকনাথ এটি করার পর, আহমদ শাহ কেটলির মুখ বন্ধ করে দিয়েছিলেন। অন্য এক বিবরণ অনুযায়ী, তিনি রাজাকে দুর্গ নির্মান করার জায়গাটি সনাক্ত করতে সাহায্য করেছিলেন, এবং সেখানে দুর্গ নির্মান শুরু হয়েছিল। শহরের দেয়ালের স্থপতি আহমেদ খাট্টু তাঁর পরামর্শে শহর সৃষ্টির বিন্যাসের পরিবর্তন করেন। তাঁকে জীবন্ত কবর দেওয়া হয়েছিল, অথবা অন্য মতে যখন সবরমতী নদী ফার্নান্দেজ সেতুর নিচ দিয়ে শহরের মধ্য দিয়ে যাচ্ছিল, তিনি নদী দ্বীপে সমাধি নিয়েছিলেন।
নামকরণ
শহরের প্রথম চতুর্থাংশ, মানেক চকের নামকরণ তাঁর নামে করা হয়েছে। পরিবারের মতে, মানেক বুর্জ হল সেই জায়গা, যেখান থেকে শহরের নির্মাণ শুরু হয়েছিল। সেখানে তাঁর স্মৃতি মন্দিরটি অবস্থিত। তাঁর নামে নামকরণ করা দুর্গের প্রথম বুরুজ, মানেক বুর্জ, এলিস সেতুর পূর্ব প্রান্তে অবস্থিত।
পুজো ও মন্দির
উত্তর ও মধ্য গুজরাতে সাধু মানেকনাথ পূজিত হন। খেড়া জেলার থাসরার কাছে ভরথারিতেও তাঁর স্মৃতিসৌধ রয়েছে, সেখানে তাঁকে নিজের ঘোড়ায় উপবিষ্ট দেখানো হয়েছে এবং তাঁকে গ্রামের পৃষ্ঠপোষক হিসেবে বিবেচনা করা হয়। বনসকাঁথা জেলার দন্তার লাটোলে তাঁর একটি মন্দির রয়েছে। পাহাড়ের পাদদেশে একটি গুহার কাছে এটি অবস্থিত, এখানে সাধু ধ্যান করেছিলেন বলে বিশ্বাস করা হয়।
সিথেরিয়াস অ্যানড্রোমিডা
সিথেরিয়াস অ্যানড্রোমিডা (Cithaerias andromeda) বড় নিম্ফালিডি পরিবারের প্রজাপতির একটি প্রজাতি। এটি সুরিনাম, ফ্রেঞ্চ গায়ানা, ভেনিজুয়েলা, পেরু, বলিভিয়া এবং ব্রাজিল এ পাওয়া যায়। উপ-প্রজাতি এবং তাদের অনুরূপ লিঙ্গের মধ্যে পার্থক্য করা সম্ভব ডানার প্যাটার্ন এবং যৌনাঙ্গের ভিন্নতার মাধ্যমে। শমিত অ্যান্ড্রোমিডা এবং একটি কর্পাস বার্সা এর পিছনের ডানাগুলিতে বাদামী ব্যান্ড এই স্ত্রী প্রজাপতিগুলির সাধারণ বৈশিষ্ট্য।
নামকরণ
অ্যানড্রোমিডা (andromeda) হচ্ছে পুরাণের একজন দেবী। আর গহীন বনের প্রজাপতি বলে এটির ইংরেজি নাম satyr।
জনসংখ্যা বৃদ্ধির হার অনুযায়ী কানাডার প্রদেশ ও অঞ্চল
Can Provinces by Population Growth Rate.png জনসংখ্যা বৃদ্ধির হারের মানচিত্র (২০১৬)। Legend:{{legend|#f1ff69|< ৫.০%}}{{legend|#dcc700| ৫.০% - ১০.০%}}{{legend|#c29c00| ১০.০% - ১৫.০%}}{{legend|#a08100|> ১৫.০%}} এটি হচ্ছে জনসংখ্যা বৃদ্ধির হার অনুযায়ী কানাডার প্রদেশ ও অঞ্চল, স্ট্যাটিস্টিক্স কানাডা ২০১৬ জনসংখ্যার উপর ভিত্তি করে।
ভিক্টর অরবান
ভিক্টর মিহাই অরবান (Viktor Mihály Orbán; জন্ম: ৩১ মে, ১৯৬৩) সেকেসফেহারভার এলাকায় জন্মগ্রহণকারী হাঙ্গেরির বিশিষ্ট ডানপন্থী রাজনীতিবিদ।  ২০১০ সাল থেকে তিনি হাঙ্গেরির বর্তমান প্রধানমন্ত্রী পদে আসীন রয়েছেন। এরপূর্বে ১৯৯৮ থেকে ২০০২ সাল পর্যন্ত সময়কালেও তিনি হাঙ্গেরির প্রধানমন্ত্রী ছিলেন। মধ্য ডানপন্থী রাজনৈতিক দল ফিদেজ-হাঙ্গেরিয়ান সিভিক ইউনিয়নের সদস্য তিনি।
পূর্ব ও মধ্য ইউরোপের দেশগুলোর মধ্যে তিনিই ঠাণ্ডা যুদ্ধ পরবর্তীকালের কোন দেশের সরকার প্রধান যিনি সোভিয়েত সমাজতান্ত্রিক আমলের সদস্য ছিলেন না।
প্রারম্ভিক জীবন
সেকেসফেহারভার এলাকায় ৩১ মে, ১৯৬৩ তারিখে জন্মগ্রহণ করেন। কিন্তু তার শৈশবকাল অতিবাহিত হয় পার্শ্ববর্তী আলকসাতদোবোজ ও ফেলকসাট নামের দুই গ্রামে। ১৯৭৭ সালে তার পরিবার পুনরায় সেকেসফেহারভার এলাকায় স্থানান্তরিত হয়।
১৯৮১ সালে অরবান মাধ্যমিক বিদ্যালয়ে ইংরেজিতে অধ্যয়ন করে পাশ করেন। পরবর্তী দুই বছর সামরিক জীবন সম্পন্ন করেন। ১৯৮৭ সালে বুদাপেস্টের ইয়তভোস লোর‌্যান্ড বিশ্ববিদ্যালয় থেকে আইনশাস্ত্রে স্নাতক ডিগ্রী অর্জন করেন। এরপর দুই বছর তিনি সলনক এলাকায় বসবাস করে বুদাপেস্টের সাথে যোগাযোগ রক্ষা করেন। কৃষি ও খাদ্য মন্ত্রণালয়ের নিয়ন্ত্রণাধীন ব্যবস্থাপনা প্রশিক্ষণ কেন্দ্রে সমাজবিজ্ঞানী হিসেবে চাকরি নেন। ১৯৮৯ সালে সোরোস ফাউন্ডেশনের বৃত্তি নিয়ে চারমাস অক্সফোর্ডে ব্যয় করেন। সেখানে তিনি অক্সফোর্ড বিশ্ববিদ্যালয়ের অধীন পেমব্রুক কলেজে পড়াশোনা করেন। রাজনীতি বিষয়ে তার ব্যক্তিগত গৃহশিক্ষক ছিলেন জিগনিউ পেলসিনস্কি। ১৯৯০ সালের জানুয়ারি মাসে তিনি অক্সফোর্ড ত্যাগ করে হাঙ্গেরিতে ফিরে আসেন। সমাজতন্ত্র পরবর্তী সময়কালে অনুষ্ঠিত হাঙ্গেরির প্রথম নির্বাচনে জয়লাভ করে সংসদ সদস্য নির্বাচিত হন তিনি।
বিশিষ্ট আইনবিদ আনিকো লেভাইয়ের সাথে বিবাহ-বন্ধনে আবদ্ধ হন অরবান। এ দম্পতির পাঁচ সন্তান রয়েছে। তিনি ক্যালভিনিস্ট প্রোটেস্ট্যান্ট। ক্রীড়ানুরাগী অরবান ফুটবল খেলোয়াড় হিসেবে ফেলকাট ফুটবল দলের নিবন্ধিত খেলোয়াড়। ২০০৬ সালে ফুটবল ম্যানেজার হিসেবেও অংশ নেন।
রাজনৈতিক জীবন
সমাজতন্ত্র বিরোধী সংগঠন ফিদেজের প্রতিষ্ঠাকালীন সদস্য ছিলেন তিনি। ১৬ জুন, ১৯৮৯ তারিখে বুদাপেস্টের হিরোজ স্কয়ারে সাবেক প্রধানমন্ত্রী ও ১৯৫৬ সালের হাঙ্গেরীয় বিপ্লবের নেতা ইম্রে নাগি ও শহীদদের স্মরণে ভাষণ প্রদান করে সকলের দৃষ্টি আকর্ষণ করেন। একই সাথে তিনি হাঙ্গেরি থেকে সোভিয়েত সেনা প্রত্যাহার ও মুক্ত নির্বাচনের আহ্বান জানান। এরফলে তিনি জাতীয় ও রাজনৈতিক ব্যক্তিত্বে পরিণ হন। ১৯৮৯ সালে তিনি বিরোধী দলের গোলটেবিলে অংশ নেন। ১৯৯১ সালের মাঝামাঝি সময়ে সকল সোভিয়েত সেনা প্রত্যাহার করা হয়েছিল।
১৯৯০ সালে হাঙ্গেরির জাতীয় পরিষদে প্রথমবারের মতো নির্বাচিত হন। এ নির্বাচনে দল স্বল্পসংখ্যক আসন লাভ করে। সেপ্টেম্বর, ১৯৯২ সালে তিনি লিবারেল ইন্টারন্যাশনাল দলের সহ-সভাপতি নির্বাচিত হন। ১৯৯৩ সাল থেকে ফিদেজ-হাঙ্গেরিয়ান সিভিক ইউনিয়নের নেতৃত্বে রয়েছেন অরবান। ১৯৯৪ সালে তার দল আরো কম আসন পায়। ভোটারদের দৃষ্টি আকর্ষণের লক্ষ্যে দলকে মধ্য-ডানপন্থীতে রূপান্তরিত করতে মধ্য-ডানপন্থী দলের সাথে জোট বাঁধেন। ১৯৯৮ সালের নির্বাচনে ফিদেজ ও জোট দলগুলো সংসদে ৪২% ভোট পেয়ে বৃহৎসংখ্যক আসন দখল করে। ফিদেজ ও অন্য দু’টি দল জোট সরকার গঠন করে। আন্দ্রাজ হেগেদাসের পর দ্বিতীয় সর্বকনিষ্ঠ প্রধানমন্ত্রী হিসেবে ৩৫ বছর বয়সে অরবান প্রধানমন্ত্রী হন। তিনি একদল তরুণ মন্ত্রীকে সরকারে অন্তর্ভুক্ত করেন যাদের পূর্বেকার সরকারের সাথে সম্পৃক্ততা ছিল না। তিনি হাঙ্গেরিকে মুক্ত-বাজার অর্থনীতির দিকে নিয়ে যান। একই সময়ে তিনি ইউরোপ বিষয়ে সক্রিয় ভূমিকা পালন করেন। ১৯৯৯ সালে ন্যাটোতে হাঙ্গেরির প্রবেশ নিশ্চিত করেন।
জানুয়ারি, ২০০০ সালে ফিদেজ দলের প্রধান থেকে পদচ্যুত হন। পার্টি কংগ্রেস প্রধানমন্ত্রী ও দলনেতার পদ আলাদা করতে এ সিদ্ধান্ত নেয়। ২০০২ সালে হাঙ্গেরিয়ান সোশ্যালিস্ট পার্টি (এমএসজেডপি) দল সংসদ নির্বাচনে জয়ী হলে তিনি প্রধানমন্ত্রীত্ব হারান। এর কিছুদিন পর তিনি ইউরোপীয়ান পিপল’স পার্টির সহ-সভাপতি হিসেবে নির্বাচিত হন। ২০০৩ সালে ফিদেজ দলে তিনি পুনরায় ফিরে আসেন। কিন্তু ২০০৬ সালে এমএসজেডপি দলের কাছে তার দল পুনরায় হেরে যায়। এরফলে তিনি দলনেতা থেকে পদত্যাগ করেন ও ভবিষ্যৎ অনিশ্চিত হয়ে পড়ে। অরবানের জনপ্রিয়তা কমতে থাকে। কিন্তু ক্ষমতাসীন এমএসজেডপি দল কর্তৃক দেশের অর্থনীতি প্রসঙ্গে যথেচ্ছ মিথ্যাচারের ফলে ভোট সংখ্যা বাড়তে থাকে। প্রথমে বিক্ষুদ্ধ জনতাকে সমর্থন জানালেও সহিংসতার আকার ধারণ করায় তিনি দূরে সরে যান।
মে, ২০০৭ সালে অরবান ফিদেজ দলের নেতৃত্বে পুণঃনির্বাচিত হন। ২০০৮ সালে হাঙ্গেরির অর্থনীতি ধ্বংসের দিকে যেতে থাকে। ২০০৯ সালের ইউরোপীয় সংসদ নির্বাচনে ফিদেজ ৫৬.৩৬% ভোটসহ ২২ আসনের ১৪টিতেই জয়ী হয়।
২০১০ সালের মধ্য-এপ্রিলে অনুষ্ঠিত হাঙ্গেরির সংসদ নির্বাচনে ক্রিশ্চিয়ান ডেমোক্র্যাটিক পিপল’স পার্টির সাথে জোটবদ্ধ হয়ে নির্বাচন করে। ৫২.৭৩% শতাংশ ভোট পেয়ে দুই-তৃতীয়াংশ আসন লাভের মাধ্যমে সরকার গঠন করে।
তোড়ি (রাগ)
তোড়ি হল এক প্রকার হিন্দুস্তানি শাস্ত্রীয় সংগীতের রাগ। এটি তোড়ি ঠাটের অন্তর্ভুক্ত। এতে আরোহণ ও অবরোহণ দুই'ই সম্পূর্ণ। এই রাগ পরিবেশনের সময় দিনের দ্বিতীয় ভাগ।
ট্রেনিং ডে
thumb|ট্রেনিং ডে চলচ্চিত্র পোস্টার
ট্রেনিং ডে (ইংরেজি ভাষায়: Training Day) Antoine Fuqua পরিচালিত মার্কিন অপরাধ চলচ্চিত্র। ২০০১ সালে মুক্তিপ্রাপ্ত এই সিনেমার প্রধান চরিত্রে অভিনয় করেছেন ডেনজেল ওয়াশিংটন। উল্লেখ্য ওয়াশিংটন এই সিনেমার জন্যই সেরা অভিনেতা হিসেবে একাডেমি পুরস্কার লাভ করেন। এছাড়া ইথান হক তার চরিত্রের জন্য সেরা পার্শ্ব অভিনেতা হিসেবে অষ্কার মনোনয়ন লাভ করেন।
প্রতিক্রিয়া
সমালোচকদের প্রায় সবাই ট্রেনিং ডে'র প্রশংসা করেছেন। আর আলোঞ্জো হ্যারিসের চরিত্রে ডেনজেল ওয়াশিংটনের অভিনয় সবচেয়ে বেশি প্রশংসিত হয়েছে। ফুকুয়া এই চরিত্রটিকে এমনভাবে গড়ে তুলতে চেয়েছিলেন যেন তা সবাইকে মোহের মধ্যে ফেলে দিতে পারে। সাধারণ কোন পুলিশ কর্মকর্তা হোক তা চাননি। এটা তিনি বেশ ভালই পেরেছিলেন। ওয়াশিংটনের নিজের ভাষায়: "I think in some ways he’s done his job too well. He’s learned how to manipulate, how to push the line further and further, and, in the process, he’s become more hard-core than some of the guys he’s chasing." রটেন টম্যাটোস-এ এর রেটিং ৭১%।
২০০১ সালের ৫ই অক্টোবর মুক্তি পাওয়ার পরপরই বক্স অফিসে ট্রেনিং ডে বিপুল সফলতা অর্জন করে। প্রথম সপ্তাহে বক্স অফিসে এক নম্বর ছিল। দ্বিতীয় সপ্তাহ শেষে মোট আয় হয়েছিল ১৩,৩৮৬,৪৫৭ ডরার এবং তখনও এক নম্বরে ছিল। মুক্তি পাওয়ার পর সপ্তম সপ্তাহ পর্যন্ত সেরা দশে ছিল। যুক্তরাষ্ট্রের অভ্যণ্তরে মোট আয়ে করেছিল ৭৬,৬৩১,৯০৭ ডলার আর বিশ্বব্যাপী আয় হয়েছিল ১০৪,৮৭৬,২৩৩ ডলার।
মার-পা-ছোস-ক্যি-ব্লো-গ্রোস
মার-পা-ছোস-ক্যি-ব্লো-গ্রোস বা মারপা লোৎসাওয়া বা অনুবাদক মারপা (১০১২-১০৯৭) একজন তিব্বতী বৌদ্ধধর্মসাধক ও আচার্য ছিলেন। ভারত থেকে মহামুদ্রা ও বজ্রযান বৌদ্ধশিক্ষা তিনি তিব্বতে নিয়ে যান ও কাগ্যু গোষ্ঠীর প্রতিষ্ঠা করেন।
প্রথম জীবন
১০১২ খ্রিষ্টাব্দে তিব্বতের দক্ষিণ ভাগে অবস্থিত ল্হো-ব্রাগ অঞ্চলের ছু-খ্যের নামক স্থানে এক সম্ভ্রান্ত পরিবারে মার-পা-ছোস-ক্যি-ব্লো-গ্রোস জন্মগ্রহণ করেন। তার পিতার নাম ছিল মার-পা-দ্বাং-ফ্যুং-'ওদ-জের এবং মাতার নাম ছিল র্গ্যা-মো-'ওদ-জের । তিনি 'ব্রোগ-মি-শাক্য-য়ে-শেস নামক এক বৌদ্ধ পন্ডিতের নিকটে তিন বছর ধরে সংস্কৃত শিক্ষা লাভ করে ভারত যাত্রার সিদ্ধান্ত নেন।
বৌদ্ধ ধর্ম প্রচার
thumb|মার-পা-ছোস-ক্যি-ব্লো-গ্রোস তিব্বতে মারপা মহামুদ্রা ও নারো পার ছয় যোগ সম্বন্ধে শিক্ষাদান করেন। পরবর্তীকালে এই দুই তত্ত্ব কাগ্যু ধর্মসম্প্রদায় নামক একটি তিব্বতি বৌদ্ধধর্ম সম্প্রদায়ের মূল তত্ত্ব হয়ে ওঠে। মেস-স্তোন-ত্সোন-পো-ব্সোদ-নাম্স-র্গ্যাল-ম্ত্শান, র্জে-ব্ত্সুন-মি-লা-রাস-পা, র্ঙ্গোগ-স্তোন-ছোস-ক্যি-র্দো-র্জে এবং ম্ত্শুর-স্তোন-দ্বাং-গি-র্দো-র্জে  তার চার প্রধান শিষ্য ছিলেন। মারপা বহু বছর ধরে সংস্কৃত বৌদ্ধ গ্রন্থগুলিকে তিব্বতী ভাষায় অনুবাদ করেন। তিনি লাদাখের জাংস্কার উপত্যকায় স্তোংদে বৌদ্ধবিহার নির্মাণ করেন।
ইনসেল
ইনসেল বা "অনিচ্ছাকৃত কৌমার্য" হলো এমন এক ধরনের পরিস্থিতি যেখানে বাসনা থাকার সত্ত্বেও একজন ব্যক্তি নিজের জন্য প্রণয়-সঙ্গী কিংবা জীবন-সঙ্গী খুঁজে পেতে অক্ষম রয়ে যান। এই ধরনের অবস্থার শিকার মানুষেরা অনলাইন জগতে নিজেদের ইনসেল (Incel) হিসেবে পরিচয় দেন যার পূর্ণরূপ Involuntary Celibacy (অনিচ্ছাকৃত কৌমার্য)। স্ব-ঘোষিত ইনসেলদের বেশিরভাগই হচ্ছেন শ্বেতাঙ্গ জাতি এবং এদের বেশিরভাগই একচেটিয়াভাবে বিষমকামি পুরুষ।
অনলাইন ফোরামগুলোতে হতাশাগ্রস্থ ইনসেলরা প্রায়ই নিজেদের মধ্যে আলাপ-আলোচনার মাধ্যমে নারী বিদ্বেষ, বর্ণবাদ, মানবজাতির প্রতি ঘৃণা আর যাদের সক্রিয় যৌনজীবন রয়েছে, তাদের প্রতি নিজেদের ক্ষোভ উগড়ে দেন।    ইন্টারনেট জগতে ইনসেলরা তাদের এই অবস্থানকে এক ধরনের উপসংস্কৃতি (অনলাইন সাবকালচার) হিসেবে বিধৃত করেন কিন্তু মার্কিন যুক্তরাষ্ট্রের নাগরিক আইন রক্ষাকারী সংস্থা সাউদার্ণ পোভের্টি ল সেন্টার (SPLA) এই উপসংস্কৃতিকে পুরুষ আধিপত্যবাদ হিসেবে আখ্যায়িত করে এটিকে কালো তালিকায় ফেলে দেন।
এখন পর্যন্ত উত্তর-আমেরিকায় মোট ৪৫ জনের মতো প্রাণহানি ঘটেছে, যে হামলাগুলো ৪ জন ইনসেল দ্বারা পরিচালিত হয়েছিল।
আন্দ্রেয়া বেনেত্তি
আন্ড্রেয়া বেনিটি একজন ইতালীয় চিত্রশিল্পী। তিনি ২০০৯ সালে কা' ফস্কারি বিশ্ববিদ্যালয়ের ৫৩তম ভেনিস বিয়েনলেতে প্রদর্শিত মেনিফেস্টো অব নিও কেভ আর্ট-এর লেখক।
জীবনী
আন্ড্রেয়া বেনিটি একজন ইতালীয় চিত্রশিল্পী, ফটোগ্রাফার এবং ডিজাইনার, জন্ম হয় বোলোনে মধ্যে 1964 । ২০০ 2006 সালে তিনি নিও-ক্যাভ আর্টের ম্যানিফেস্টোটি রচনা করেছিলেন, যা তিনি ২০০৯ সালে ৫৩ তম ভেনিস বিয়েনলে আর্টে উপস্থাপন করেছিলেন।
প্রাগৈতিহাসিক মানুষ দ্বারা নির্মিত শিল্পের প্রথম রূপগুলিতে প্রত্যক্ষ রেফারেন্স দ্বারা এবং অপ্রত্যক্ষভাবে তাঁর শিল্প অনুপ্রাণিত হয়। গুহার কাজগুলি থেকে, বেনিট্টি একটি সৃজনশীল দৃষ্টিভঙ্গি থেকে তাদের স্টাইলিস্টিক বৈশিষ্ট্যগুলি ধার নিয়েছিলেন, স্টাইলাইজড জুমোর্ফিক এবং নৃতাত্ত্বিক মোটিফ, জ্যামিতিক আকার এবং বিমূর্ত আকারের সাথে রঙের ক্ষেত্রগুলিতে ভিড় করে এমন কাজ তৈরি করেছিলেন যেন প্রাগৈতিহাসিক এবং মধ্যবর্তীতার মধ্যে একটি নৈতিক ও দার্শনিক সেতু তৈরি করা যায় to সমসাময়িকতা, 'উদ্ভিজ্জ রঙ্গক এবং বেস-ত্রাণ এবং গ্রাফিতির মতো কৌশলগুলির দ্বারা জোর দেওয়া।
তাঁর কাজটি মূল জাতীয় এবং বিদেশী শিল্প সংগ্রহগুলিতে উপস্থিত রয়েছে (যেমন জাতিসঙ্ঘ, ভ্যাটিকান এবং কুইরিনেলের মতো), তাঁর সাম্প্রতিক প্রদর্শনীর মধ্যে রয়েছে "কালারস এবং অরিজিন্সের শব্দ" (বোলগনা, পালাজো ডি) 'অ্যাকুরসিও, ২০১৩), "ভিআর 7০6868· · নৃতাত্ত্বিক চিত্র" (রোম, চেম্বার অফ ডেপুটিস, ২০১৫), "প্যাটার লুমিনিয়াম" (গ্যালিপোলি, সিভিক মিউজিয়াম, 2017) এবং "সহিংসতার বিরুদ্ধে" (বোলগনা, পালাজো ডি'একসারসিও, 2017)।
জাদুঘর সমূহ এবং সংগ্রহ
বেসরকারী এবং প্রাতিষ্ঠানিক জাদুঘর এবং শিল্প সংগ্রহগুলি, যা আন্দ্রে বেনেটির কাজ অর্জন করেছে
১৯৮৭-এ বাংলাদেশ
১৯৮৭ সাল ছিল বাংলাদেশের স্বাধীনতার ১৬ তম বছর। এটি ছিল হুসেইন মুহম্মদ এরশাদ সরকারের ষষ্ঠ বছর।
জন্ম
থাম্ব|ডান|150px|[[সাকিব আল হাসান, বাংলাদেশের অন্যতম সেরা ক্রিকেটার।]]
মৃত্যু
থাম্ব|ডান|150px|[[আবু সাঈদ চৌধুরী, বাংলাদেশের দ্বিতীয় রাষ্ট্রপতি।]]
অক্রোধ (গুণ)
অক্রোধ (সংস্কৃত: अक्रोध) আক্ষরিক অর্থ ক্রোধমুক্ত। এটি ভারতীয় দর্শন ও হিন্দু নীতিশাস্ত্রে গুরুত্বপূর্ণ গুণ বলে বিবেচিত হয়।
ব্যুৎপত্তি
অক্রোধ হল সংস্কৃত উপসর্গ অ (अ; "ছাড়া", "অ") ও ক্রোধ (क्रोध; "রাগ"),  অর্থ "রাগ ছাড়া" শব্দের মধ্যে সংমিশ্রণ শব্দ। সম্পর্কিত শব্দ হল অক্রোধ (अक्रोध), যার অর্থ "ক্রোধের অনুপস্থিতি"।
আলোচনা
অক্রোধকে হিন্দুধর্মে গুণ ও পছন্দনীয় নৈতিক মূল্য হিসাবে বিবেচনা করা হয়। যখন রাগ হওয়ার কারণ থাকে কিন্তু তারপরও ক্রোধের অনুপস্থিতি থাকে, তখন তা অ-ক্রোধ বা অক্রোধ। ক্রোধের অনুপস্থিতি (অক্রোধ) মানে অপমান, তিরস্কার বা প্রচণ্ড উত্তেজনা সত্ত্বেও শান্ত থাকা। অক্রোধ মানে রাগের কারণের অনুপস্থিতি নয়, এর অর্থ হল রাগ না করা এবং পরিস্থিতি সত্ত্বেও সমান, শান্ত মেজাজ রাখা।
ক্রোধ (রাগ) হল কিছু আকাঙ্ক্ষার পরিতৃপ্তিতে বাধার কারণে অত্যধিক মানসিক অশান্তি; এটি তমঃ গুণের প্রকাশ (অন্ধকার, নেতিবাচক, ধ্বংসাত্মক), অবাঞ্ছিত মনস্তাত্ত্বিক অবস্থা।  ক্রোধের বিপরীত হল অক্রোধ, এবং এটি একটি উৎপাদনশীল, ইতিবাচক ও গঠনমূলক অবস্থা।
ভাউক বলেছেন যে শান্তির যেকোনো প্রক্রিয়ার জন্য অক্রোধ প্রয়োজনীয়। শান্তি ও সুখ হল তৃপ্তির অবস্থা (সন্তুষ্ট), যেখানে ক্ষোভ বা হিংসার (অধিভেসতা), ক্রোধের অনুপস্থিতি (অক্রোধ) ও হিংসার অনুপস্থিতি (অহিংস)।  ধর্ম অক্রোধের উপর নির্ভর করে, কারণ এটি প্রশান্তির পরিবেশ তৈরি করে, জীবনের যৌক্তিক নীতি ও কারণ এটি প্রেম দ্বারা অনুপ্রাণিত নৈতিক গুণ।
সাহিত্য
বৈদিক ঋষিদের মতে, যখন কাজটি যজ্ঞের (পূজা অনুষ্ঠান) অনুরূপ হয়ে যায়, তখন সেই কাজের প্রভাব অপূর্বে রূপান্তরিত হয়, অর্থাৎ, এটি অনন্য, অভূতপূর্ব এবং ক্ষমতায়িত হয়ে ওঠে। বিপরীতে, ক্রোধ মেঘের কারণ, যার ফলশ্রুতিতে ন্যায়-অন্যায় এবং পুণ্য ও পাপের মধ্যে বৈষম্য নষ্ট হয়। যখন বৈষম্যমূলক অনুষদটি নষ্ট হয়ে যায়, তখন ব্যক্তি আত্ম-পরিচয় হারিয়ে ফেলে এবং ভিতরের ভালোটি নষ্ট হয়ে যায়। ক্রোধ থেকে মুক্তি পেয়ে ব্যক্তি অপূর্ব অবস্থায় পৌঁছে যায়।
সর্বজনীনতা
হিন্দুধর্ম ও বৌদ্ধধর্ম উভয়ই ভালো জীবনের জন্য দশটি স্বাধীনতার পরামর্শ দেয়। এগুলি হল –অহিংস (হিংসা থেকে স্বাধীনতা), অস্তেয় (চাই থেকে মুক্তি, চুরি), অপরিগ্রহ ('শোষণ থেকে মুক্তি), অমৃতব  (আদিমৃত্যু থেকে স্বাধীনতা) ও আরোগ্য (রোগ থেকে মুক্তি),  অক্রোধ (ক্রোধের স্বাধীনতা), জ্ঞান বা বিদ্যা  (অজ্ঞান থেকে মুক্তি), প্রবৃত্তি  (বিবেকের স্বাধীনতা),  অভয় (ভয় থেকে মুক্তি) ও ধৃতি (হতাশা ও হতাশা থেকে মুক্তি)।
সয়ুজ-২
সয়ুজ-২ হল সোভিয়েত সয়ুজ রকেটের একটি আধুনিক সংস্করণ। মৌলিক রূপে, এটি পৃথিবীর নিম্ন কক্ষপথে পেলোড স্থাপনের জন্য একটি তিন-পর্যায়ের উৎক্ষেপণ যান। সয়ুজের পূর্ববর্তী সংস্করণের তুলনায়, নতুন সয়ুজ-২-এর প্রথম পর্যায়ের বুস্টার ও দুটি মূল ধাপে উন্নত ইনজেকশন ব্যবস্থা সহ আপরেটেড ইঞ্জিন রয়েছে। ডিজিটাল উড়ান নিয়ন্ত্রণ ও দূরমাপন ব্যবস্থা রকেটটিকে একটি নির্দিষ্ট উৎক্ষেপণ মঞ্চ থেকে উৎক্ষেপণের অনুমতি দেয়, যেখানে আগের সয়ুজ রকেটগুলির জন্য উৎক্ষেপণ মঞ্চগুলিকে ঘোরাতে হয়েছিল কারণ রকেটটি উড্ডয়নের সময় তার শিরোনাম পরিবর্তন করতে একটি রোল সম্পাদন করতে পারেনি।
সয়ুজ-২ প্রায়শই একটি উপরের পর্যায়ের সঙ্গে উড্ডয়ন করে, যা এটিকে মোনিয়া ও জিওসিঙ্ক্রোনাস কক্ষপথে মতো উচ্চতর কক্ষপথে পেলোড উত্তোলন করতে সক্ষম করে। উপরের পর্যায়টি রকেটের বাকি অংশে ব্যবহৃত স্বাধীন উড়ান নিয়ন্ত্রণ ও দূরমাপন ব্যবস্থার সঙ্গে সজ্জিত। এনপিও লাভোচকিন দ্বারা উৎপাদিত ফ্রেগাট হল সবচেয়ে বেশি ব্যবহৃত হওয়ায় উপরের উপরের পর্যায়।
সয়ুজ-২ রকেটগুলি প্রথমে বাইকনুর কসমাদ্রোমের স্থান ৩১ থেকে ও প্লেসেটস্ক কসমাদ্রোমের স্থান ৪৩ থেকে উৎক্ষেপণ করা হয়েছিল, সয়ুজ-ইউ ও মোনিয়া সহ পূর্ববর্তী আর-৭ থেকে প্রাপ্ত রকেটগুলির সঙ্গে উৎক্ষেপণ সুবিধাগুলি ভাগ করে নেওয়া হয়েছিল। বাণিজ্যিক সয়ুজ-২ উড়ানগুলি স্টারসেম দ্বারা চুক্তিবদ্ধ এবং বাইকনুর কসমাদ্রোমের স্থান ৩১ ও ইএলএস (এনসেম্বল ডি ল্যান্সমেন্ট সয়ুজ) থেকে উৎক্ষেপিত হয়েছে, যা দক্ষিণ আমেরিকার উত্তর উপকূলে গায়ানা মহাকাশ কেন্দ্রে নির্মিত হয়েছিল। সয়ুজ-২-এর এসটি-বি সংস্করণ এই নিরক্ষীয় স্থান থেকে ভূ-স্থির স্থানান্তর কক্ষপথে (জিটিও) ৩,২৫০ কেজি (৭,১৭০ পাউন্ড) সরবরাহ করতে পারে। নতুন ভাস্তোচিনি কসমাদ্রোমও ২০১৬ সালে থেকে ভাস্তোচিনি কসমাদ্রোমও স্থান ১এস নামক উৎক্ষেপণ মঞ্চ সয়ুজ-২ উড়ান পরিচালনা শুরু করেছিল।
সয়ুজ-২ ২০১০ সাল, ২০১৭ সাল ও ২০১৯ সাল থেকে যথাক্রমে মলনিয়া-এম, সয়ুজ-ইউ ও সয়ুজ-এফজি রকেটকে প্রতিস্থাপন করেছিল।  টি এস এসকেবি-প্রগ্রেস ২০১৫ সালের এপ্রিল মাসে সয়ুজ-ইউ-এর উৎপাদন বন্ধ করে দেয়; একটি সয়ুজ-ইউ রকেটের ২০১৭ সালের ২২শে ফেব্রুয়ারি উড্ডয়ন করেছিল, যা প্রগ্রেস এমএস-০৫ মহাকাশ যানকে আন্তর্জাতিক মহাকাশ স্টেশনে (আইএসএস) নিয়ে গিয়েছিল। সিএনইএস কর্মকর্তাদের ২০১৮ সালের মে মাসে দেওয়া একটি সাক্ষাত্কার জানা যায়, গায়ানা মহাকাশ কেন্দ্র থেকে সয়ুজের উৎক্ষেপণগুলি ২০২১ সালে আরিয়ান ৬-এর মাঝারি-উত্তোলক সংস্করণ এ৬২ দ্বারা প্রতিস্থাপিত হতে পারে, কিন্তু পরে প্রতিস্থাপনের সময় হিসাবে ২০২২ সাল বা তার পরে নির্ধারণ করা হয়েছে।
গ্যারেট হেডলান্ড
গ্যারেট জন হেডলান্ড (ইংরেজি: Garrett John Hedlund) (জন্ম ৩ সেপ্টেম্বর, ১৯৮৪) হলেন একজন মার্কিন অভিনেতা। তিনি ফ্রাইডে নাইট লাইটস, ফোর ব্রাদার্স, এরাগন, কান্ট্রি স্ট্রং, ট্রয় (প্যাট্রোক্লাসের ভূমিকায়) ও ট্রন: লেগাসি (স্যাম ফ্লিনের ভূমিকায়) চলচ্চিত্রে অভিনয় করেছেন।
কর্মজীবন
তিনি অ্যাকশন অপরাধ চলচ্চিত্র ফোর ব্রাদার্স-এ মার্ক ওয়ালবার্গের পাশাপাশি জ্যাক মারসারের চরিত্রে অভিনয় করেন। এরপর তিনি এরাগন চলচ্চিত্রে মারটাগের ভূমিকায় অভিনয় করেন। ২০০৭ সালে তিনি গ্যারি মার্শাল পরিচালিত কমেডি-ড্রামা জর্জিয়া রুল-এ অভিনয় করেছিলেন। এই ছবিটি ভাল চলেনি, সমালোচকদের প্রশংসা অর্জনেও ব্যর্থ হয়েছিল। এই বছর তিনি কেভিন বেকনের বিপরীতে ডেথ সেনটেন্স ছবিতেও অভিনয় করেন।
২০১০ সালে তিনি ১৯৮২ সালের চলচ্চিত্র ট্রন-এর সিকোয়েল ট্রন: লেগাসি চলচ্চিত্রে জেফ ব্রিজেসের সঙ্গে অন্যতম প্রধান ভূমিকায় অভিনয় করেছেন। ছবিটি ২০১০ সালের ১৭ ডিসেম্বর মুক্তি পায়।
২০১১ সালের ৭ জানুয়ারি মুক্তিপ্রাপ্ত কান্ট্রি মিউজিক ড্রামা কান্ট্রি স্ট্রং-এ তিনি জিনেথ প্যালট্রোর বিপরীতে অভিনয় করেন।
ইলিয়াস কোবরা
ইলিয়াস কোবরা (জন্ম ২০ জানুয়ারি ১৯৬১) হচ্ছেন একজন বাংলাদেশী চলচ্চিত্র অভিনেতা। চলচ্চিত্রে তিনি সাধারণত পার্শ্ব চরিত্রে খল অভিনেতা হিসাবে অভিনয় করে থাকেন। তিনি ১৯৮৭ সালে সোহেল রানা পরিচালিত মারুক শাহ চলচ্চিত্রে অভিনয়ের মাধ্যমে তার কর্মজীবন শুরু করেন। দুই যুগেরও বেশি সময়ের কর্মজীবনে তিনি প্রায় সাড়ে পাঁচশ'র বেশি চলচ্চিত্রে অভিনয় করেছেন।
ব্যক্তিগত জীবন
ইলিয়াস কোবরা ১৯৬১ সালের ২০ জানুয়ারি টেকনাফের বাহারছড়ায় জন্মগ্রহণ করেন।
কর্মজীবন
তিনি ২০০০ সালে বাংলাদেশ চলচ্চিত্র শিল্পী সমিতির ক্রীড়া-সাংস্কৃতিক সম্পাদক হিসাবে দায়িত্ব পালন করেছেন।
সমালোচনা
ইলিয়াস কোবরা বেশ কিছু অশ্লীল চলচ্চিত্রে অভিনয়ের কারণে, সমালোচিত হয়েছিলেন।
জাল্লিকাট্টু (২০১৯-এর চলচ্চিত্র)
জাল্লিকট্টু হচ্ছে এস হরিশের লেখা ছোট গল্প মাওবাদী অবলম্বনে এস হরিশ এবং আর জয়কুমারের চিত্রনাট্য সহ লিজো জোস পেলিসির পরিচালিত একটি ২০১৯ সালের ভারতীয় মালায়ালাম ভাষার অ্যাকশন চলচ্চিত্র । ছবিটিতে অভিনয় করেছেন অ্যান্টনি ভার্গিজ, চেম্বন বিনোদ জোসে, সবুমন আবদুসামাদ ও সান্থি বালচন্দ্রন। গল্পটি একটি মহিষকে কেন্দ্র করে যা একটি পার্বত্য প্রত্যন্ত গ্রামের কসাইখানা থেকে পালিয়ে যায় এবং পুরো গ্রামের লোকেরা মহিষটিকে ধরতে জড়ো হয়।
জালিকট্টু ২০১৯ সালের টরন্টো আন্তর্জাতিক চলচ্চিত্র উত্সবে ৬ সেপ্টেম্বর ২০১৯ এ প্রিমিয়ার করা হয় এবং ব্যাপক সমালোচনা প্রশংসা পায়। ছবিটি "এশিয়ান সিনেমা অন উইন্ডো" বিভাগের অধীনে ২৪তম বুশান আন্তর্জাতিক চলচ্চিত্র উৎসবে প্রদর্শিত হয়। এটি ৪ অক্টোবর ২০১৯ এ কেরালায় মুক্তি পেয়েছিল  লিজো জোস পেলিসেরি ভারতের পঞ্চাশতম আন্তর্জাতিক চলচ্চিত্র উৎসবে সেরা পরিচালক ট্রফি পেয়েছিলেন। এটি ২৭ টি চলচ্চিত্রের মধ্যে থেকে ৯৩ তম একাডেমি পুরষ্কারে সেরা আন্তর্জাতিক ফিচার ফিল্মের জন্য ভারতীয় ভুক্তি হিসাবে নির্বাচিত হয়েছে। অস্কারে ভারতের সরকারী ভুক্তি হিসাবে নির্বাচিত হওয়া গুরু ও অ্যাডমিন্ট মাকান আবুর পরে এটি তৃতীয় মালায়ালাম চলচ্চিত্র।
পটভূমি
কালান ভার্কে একজন মহিষের কসাই, যার উপর পুরো গ্রাম টাটকা মাংসের জন্য নির্ভর করে। মহিষ জবাই করার সময় কালান ভার্কির কাছ থেকে একটি মহিষ পালিয়ে যায় এবং গ্রামে সর্বনাশ সৃষ্টি করে। গ্রামের সকলেই ভার্কি এবং অ্যান্টনিকে দোষ দেওয়া শুরু করে এবং পুলিশকে ফোন করে।
মহিষ গুলি করে মারা আইনটি বিরোধী হওয়ায় পুলিশ তাদের পক্ষে সহায়ক বলে মনে হচ্ছে না। পুরো গ্রাম বিষয়টি তাদের নিজের হাতে নেয় এবং পলাতক প্রাণীটিকে ধরতে ছুটে চলে। তারা কুট্টাচানকে ডাকে, যে গ্রামে থাকতো কিন্তু অ্যান্টনি তাকে গির্জার আঙিনা থেকে চন্দন গাছ চুরি করে পাচারের অভিযোগে ফাঁসিয়ে দেয়।
এদিকে, কুরিয়াচান মহিষের মাংসের খাবার দিয়ে তার মেয়ের বিয়ের জন্য বুফে পরিকল্পনা করেছিলেন কিন্তু পলাতক প্রাণিটির কথা জানতে পেরে তাঁর সমস্ত ইচ্ছা দক্ষিণে চলে যায়। খবরটি তাকে খুব উদ্বিগ্ন করে তোলে এবং পরিবর্তে তিনি মুরগি কেনার সিদ্ধান্ত নেন। তারপরে তিনি গভীর রাতে একটি হাঁস-মুরগির খামারের কাছে যান তবে গুন্ডাদের হাতে ধরা পড়ে যারা পরিস্থিতিটির ভুল ব্যাখ্যা করে । তার মেয়ে পালানোর পরিকল্পনা করে তবে প্রতিবেশীর হাতে ধরা পড়ে।
ষাঁড়টি একটি কূপের মধ্যে পড়ে এবং অ্যান্টনি দাবি করে যে সে ফাঁদ ফেলেছিল এবং তার কৃতিত্ব নেয়। তিনি কুট্টাচানকে এটি গুলি করার অনুমতি দেন না এবং এটিকে আবার উপরের দিকে নিয়ে যাওয়ার পরিকল্পনা করে, যেখানে এটি কেটে বিক্রি করা যায়। গ্রামবাসীরা ক্যাম্প ফায়ার করে এবং মাতাল হয়ে উদ্‌যাপন শুরু করে, সেখানে দীর্ঘকাল অবস্থানকারী এক প্রবীণ জানিয়েছেন যে মানুষেরা সেখানে বাস করা সত্ত্বেও গ্রামটি প্রাণীদের অন্তর্গত। ষাঁড়টি যখন তার পায়ে পৌঁছতে চলেছে, তখন বৃষ্টি শুরু হয় এবং ষাঁড়টি মুক্ত হয় এবং সর্বনাশ সৃষ্টি করতে শুরু করে, বৃষ্টি থামে। পরিস্থিতি সম্পর্কে অস্পষ্ট প্রতিক্রিয়া জানায় এমন পুলিশ অফিসারের সাহায্য চায় তারা। তার প্রতিক্রিয়া দেখে ক্ষিপ্ত হয়ে তারা পুলিশ জিপটিকে আগুন ধরিয়ে দেয়। অন্য কোনও উপায় না থাকা পুলিশ অফিসার ষাঁড়টি ধরার কাজে যোগদান করে। তিনি গ্রামবাসীদের রাবারের পাত চুরি করার অনুমতি দেন যা অত্যন্ত জ্বলনযোগ্য। তারা শিকল ব্যবহার করে ফাঁদ ফেলে এবং ষাঁড়টিকে ঘিরে ধরার চেষ্টা করে।
প্রোডাকশান
ছবিটির স্কোর প্রযোজনা করেছেন প্রশান্ত পিল্লাই ।
মুক্তি
২৮ সেপ্টেম্বর ২০১৯-এ ফ্রাইডে ফিল্ম হাউযের মাধ্যমে ছবিটির অফিসিয়াল ট্রেলারটি উন্মোচন করা হয়। আন্তর্জাতিক ফিল্ম ফেস্টিভাল ২০১৯ সালে জাল্লিকট্টুর প্রিমিয়ার হয়।  এটি কেরালায় ৪ অক্টোবর ২০১৯ এ মুক্তি পায়।
বক্স অফিস
কেরালায় প্রথম সপ্তাহে এই চলচ্চিত্রটি প্রায় ১০ কোটি রুপি এবং বিশ্বব্যাপী সংগ্রহ থেকে প্রায় ৪০ কোটি রুপি আয় করে।
মল্লাদি সুব্বাম্মা
থাম্ব|মল্লাদি সুব্বাম্মা মল্লাদি সুব্বাম্মা (২রা আগস্ট ১৯২৪ - ১৫ই মে ২০১৪) ছিলেন একজন ভারতীয় নারীবাদী লেখিকা, মানবতাবাদী, নারীমুক্তি আন্দোলনের পথিকৃৎ এবং পত্রিকা সম্পাদিকা। তার সম্পাদিত পত্রিকার নাম ছিল "স্ত্রী স্বেচ্ছা"।
তিনি সমাজের অবহেলিত নারীদের শিক্ষায় মনোনিবেশ করে তাদের উন্নতির জন্য কাজ করেছিলেন। সুরা ও মাদক বিরোধী আন্দোলনে নেতৃত্ব দেওয়ার পর তিনি অন্ধ্রপ্রদেশের একজন বিশিষ্ট ব্যক্তিত্ব হয়ে ওঠেন। তার নেতৃত্বাধীন এই আন্দোলন সফল হয়ে ওঠে এবং ফলশ্রুতিতে ১৯৯৪ সালে রাজ্যে অ্যালকোহল বিক্রির উপর নিষেধাজ্ঞা কার্যকর করা হয়। 'ইনস্টিটিউট অব এডভান্সমেন্ট অব উইমেনের' প্রধান হিসেবে তিনি নারীদের শিক্ষিত করার জন্য অনেক স্টাডি ক্যাম্প পরিচালনা করেন। মল্লাদি সুব্বাম্মা মানবতাবাদের একজন প্রবক্তা ছিলেন, এবং সারা জীবন মানবতাবাদ প্রচারের জন্য স্বামী এম ভি রামমূর্তির সাথে সারা দেশে পরিভ্রমণ করেছিলেন। মহিলাদের মুক্তি ও উন্নয়নের জন্য মহিলা অভ্যুদ্যয়, অভ্যুদয় বিবাহ বেদিকা -ইত্যাদি সংস্থা চালু করেছিলেন মল্লাদি।
ব্যক্তিগত জীবন
মল্লাদির জন্ম ১৯২৪ সালের ২রা আগস্ট অন্ধ্রপ্রদেশের গুন্টুর জেলার রেপেলার পোথারধাকামে। তার চার সন্তান- এক মেয়ে ও তিন ছেলে। চার সন্তানের মধ্যে দুজন ডাক্তার এবং দুজন ইঞ্জিনিয়ার। দীর্ঘ রোগভোগের পর ২০১৪ সালের ১৫ই মে, ৯০ বছর বয়সে এই নিরলস মানবাধিকার কর্মী মৃত্যুবরণ করেন।
কর্মজীবন
মল্লাদি শেষ নিঃশ্বাস ত্যাগ করা পর্যন্ত নারী অধিকার নিয়ে আন্দোলন করেছেন। তবে অন্ধ্রপ্রদেশে তার জনপ্রিয়তা শুরু হয় যখন তিনি 'সুরা ও মাদক বিরোধী' আন্দোলনের নেতৃত্ব প্রদান করেন। এই আন্দোলনের ফলশ্রুতিতে ১৯৯৪ সালে তদানীন্তন মুখ্যমন্ত্রী এন টি রামা রাও রাজ্যজুড়ে সুরা নিষিদ্ধ করেন। এছাড়া তিনি আন্ত-ধর্মীয় বিবাহে ইচ্ছুক বহু যুবক যুবতীকে সহায়তা প্রদান করেছেন বিবাহের জন্যে।
সাহিত্যকর্ম
তিনি প্রায় ১১০ টি বই এবং ৫০০ টি প্রবন্ধ লিখেছেন, প্রধানত মহিলাদের ক্ষমতায়ন অন্যান্য মহিলাদের সমস্যা নিয়ে। তার রচিত অনেক বই এবং নিবন্ধের মধ্যে, কয়েকটি বিশিষ্ট রচনা নিম্নরূপ:
চুলকানি
<templatestyles src="Module:Infobox/styles.css"> চুলকানি (প্রুরিটাস নামেও পরিচিত) হল একটি সংবেদন যা আচড়ের ইচ্ছা ঘটায়। চুলকানি যেকোন এক ধরনের সংবেদনশীল অভিজ্ঞতা হিসাবে শ্রেণীবদ্ধ করার অনেক প্রচেষ্টাকে প্রতিহত করেছে। ব্যথার সাথে চুলকানির অনেক মিল রয়েছে এবং উভয়ই অপ্রীতিকর সংবেদনশীল অভিজ্ঞতা হলেও তাদের আচরণগত প্রতিক্রিয়ার ধরন ভিন্ন। ব্যথা একটি প্রত্যাহার প্রতিচ্ছবি তৈরি করে, যেখানে চুলকানি একটি স্ক্র্যাচ রিফ্লেক্সের দিকে পরিচালিত করে।
চুলকানি এবং ব্যথা উভয়ই ত্বকে উৎপন্ন হওয়ার জন্য অমিলিনেটেড নার্ভ ফাইবার; যাইহোক, তাদের জন্য তথ্য কেন্দ্রীয়ভাবে দুটি স্বতন্ত্র সিস্টেমে পৌঁছে দেওয়া হয় যা উভয়ই একই স্নায়ু বান্ডিল এবং স্পিনোথ্যালামিক ট্র্যাক্ট ব্যবহার করে।
চিকিৎসাঃ শরীর ভালো করে পরিস্কার করা ক্ষত স্থানে সাবান ব্যাবহার না করা পোসাক ভালোভাবে গরম পানি দিয়ে ধুইলে ভালো হয় ইত্যাদি
শ্রেণীবিভাগ
সাধারণত, এক জায়গায় চুলকানি অনুভূত হয়। যদি এটি সারা শরীরে অনুভূত হয়, তবে একে সাধারণ চুলকানি বা সাধারণ প্রুরিটাস বলে।
যদি চুলকানির অনুভূতি ছয় সপ্তাহ বা তার বেশি সময় ধরে চলতে থাকে, তাহলে একে ক্রনিক চুলকানি বা ক্রনিক প্রুরিটাস বলে। দীর্ঘস্থায়ী ইডিওপ্যাথিক প্রুরিটাস বা অপরিহার্য প্রুরিটাস হল চুলকানির একটি বিরল রূপ যা ছয় সপ্তাহের বেশি সময় ধরে চলতে থাকে এবং যার জন্য কোন স্পষ্ট কারণ চিহ্নিত করা যায় না ।
লক্ষণ ও উপসর্গ
ব্যথা এবং চুলকানির ভিন্ন ভিন্ন আচরণগত প্রতিক্রিয়া নিদর্শন আছে। ব্যথা একটি প্রত্যাহার প্রতিবিম্ব প্রকাশ করে, যা প্রত্যাহার করে এবং তাই একটি প্রতিক্রিয়া শরীরের একটি বিপন্ন অংশকে রক্ষা করার চেষ্টা করে। বিপরীতে চুলকানি একটি স্ক্র্যাচ রিফ্লেক্স তৈরি করে, যা একজনকে প্রভাবিত ত্বকের সাইটে আকর্ষণ করে। চুলকানি একটি বিদেশী বস্তুর নীচে বা ত্বকের উপর উদ্দীপনা তৈরি করে এবং এটি অপসারণের তাগিদও তৈরি করে। উদাহরণস্বরূপ, একটি স্থানীয় চুলকানি সংবেদন সাড়া একজনের ত্বক থেকে পোকামাকড় অপসারণের একটি কার্যকর উপায়।
স্ক্র্যাচিং ঐতিহ্যগতভাবে বিরক্তিকর চুলকানি সংবেদন হ্রাস করে নিজেকে উপশম করার উপায় হিসাবে গণ্য করা হয়েছে। যাইহোক, স্ক্র্যাচিংয়ের হেডোনিক দিক রয়েছে, কারণ কেউ ক্ষতিকারক স্ক্র্যাচিং অত্যন্ত আনন্দদায়ক বলে মনে করবে। এটি দীর্ঘস্থায়ী চুলকানির রোগীদের জন্য সমস্যাযুক্ত হতে পারে, যেমন এটোপিক ডার্মাটাইটিসে আক্রান্ত ব্যক্তিরা, যারা চুলকানি সংবেদন অদৃশ্য হয়ে যাওয়ার পরিবর্তে, তারা আর আনন্দদায়ক বা বেদনাদায়ক সংবেদন না করা পর্যন্ত প্রভাবিত দাগগুলি আঁচড়াতে পারে। এটি অনুমান করা হয়েছে যে স্ক্র্যাচিংয়ের অনুপ্রেরণামূলক দিকগুলির মধ্যে পুরস্কার এবং সিদ্ধান্ত নেওয়ার সামনের মস্তিষ্কের অঞ্চলগুলি অন্তর্ভুক্ত রয়েছে। এই দিকগুলি তাই চুলকানি এবং স্ক্র্যাচিংয়ের বাধ্যতামূলক প্রকৃতিতে অবদান রাখতে পারে।
সংক্রামক চুলকানি
" সংক্রামক চুলকানি" এর ঘটনাগুলি খুব সাধারণ ঘটনা। এমনকি চুলকানির বিষয়ে আলোচনা একজনকে আঁচড়ানোর ইচ্ছা দিতে পারে। এক আঁচড়ের জায়গায় চুলকানি একটি স্থানীয় প্রপঞ্চের চেয়ে বেশি হতে পারে। একটি গবেষণার ফলাফল দেখায় যে চুলকানি এবং স্ক্র্যাচিং চুলকানির উপর একটি পাবলিক বক্তৃতায় চাক্ষুষ উদ্দীপনা দ্বারা বিশুদ্ধভাবে প্ররোচিত হয়েছিল। ব্যথার সংবেদনও অনুরূপ ফ্যাশনে প্ররোচিত হতে পারে, প্রায়শই একটি আঘাতের বর্ণনা শুনে বা নিজেই একটি আঘাত দেখে।
সংক্রামক চুলকানির জন্য কেন্দ্রীয় সক্রিয়করণের উপর সামান্য বিশদ তথ্য রয়েছে, তবে এটি অনুমান করা হয় যে একটি মানব মিরর নিউরন সিস্টেম বিদ্যমান যেখানে কেউ যখন অন্যদের একই ক্রিয়া সম্পাদন করতে দেখে তখন নির্দিষ্ট মোটর ক্রিয়া অনুকরণ করে। সংক্রামক হাইপিং এর কারণ ব্যাখ্যা করতে অনুরূপ অনুমান ব্যবহার করা হয়েছে।
ব্যথার কারণে চুলকানি বাধা
গত দশকে করা গবেষণায় দেখা গেছে যে চুলকানি আরও অনেক ধরনের বেদনাদায়ক উদ্দীপনা দ্বারা বাধা পেতে পারে যেমন - ক্ষতিকর তাপ, শারীরিক ঘষা/আঁচড়ান, ক্ষতিকারক রাসায়নিক পদার্থ এবং বৈদ্যুতিক শক ।
কারণসমূহ
থাম্ব| [[স্ক্যাবিস চুলকানির একটি কারণ।]] থাম্ব| সাঁতারের চুলকানি থাম্ব| [[পায়ের দাদ|অ্যাথলেটের পা (নীচ থেকে পায়ের আঙ্গুল এবং সোলের সামনের অংশ দেখানো)]]
পদ্ধতি
চুলকানি পেরিফেরাল স্নায়ুতন্ত্রে ( ডার্মাল বা নিউরোপ্যাথিক ) বা কেন্দ্রীয় স্নায়ুতন্ত্রে (নিউরোপ্যাথিক, নিউরোজেনিক বা সাইকোজেনিক ) হতে পারে।
ডার্মাল/প্রুরিটোসেপ্টিভ
মানুষের সি-ফাইবার নোসিসেপ্টরগুলির দুটি প্রধান শ্রেণী বিদ্যমান: মেকানো-প্রতিক্রিয়াশীল নোসিসেপ্টর এবং মেকানো-সংবেদনশীল নোসিসেপ্টর। মেকানো-প্রতিক্রিয়াশীল নোসিসেপ্টরগুলি বেশিরভাগ ব্যথায় সাড়া দেওয়ার জন্য গবেষণায় দেখানো হয়েছে, এবং মেকানো-অসংবেদনশীল রিসেপ্টরগুলি বেশিরভাগ হিস্টামিন দ্বারা প্ররোচিত চুলকানির ক্ষেত্রে প্রতিক্রিয়া জানায়। যাইহোক, এটি যান্ত্রিকভাবে প্ররোচিত চুলকানি বা ফ্লেয়ার প্রতিক্রিয়া ছাড়াই উত্পাদিত চুলকানি ব্যাখ্যা করে না যাতে কোনও হিস্টামিন জড়িত থাকে না। অতএব, এটা সম্ভব যে প্রুরিটোসেপ্টিভ নার্ভ ফাইবারে বিভিন্ন শ্রেণীর ফাইবার থাকে, যা বর্তমান গবেষণায় অস্পষ্ট।
অধ্যয়নগুলি দেখানো হয়েছে যে চুলকানি রিসেপ্টরগুলি শুধুমাত্র উপরের দুটি ত্বকের স্তর, এপিডার্মিস এবং এপিডার্মাল/ ডার্মাল ট্রানজিশন স্তরগুলিতে পাওয়া যায়। শেলি এবং আর্থার পৃথক চুলকানি পাউডার ( মুকুনা প্রুরিয়েনস ) স্পিকুলস ইনজেকশনের মাধ্যমে গভীরতা যাচাই করেছেন এবং লক্ষ্য করেছেন যে বেসাল কোষ স্তর বা এপিডার্মিসের সবচেয়ে ভিতরের স্তরে সর্বাধিক সংবেদনশীলতা ঘটেছে। এই ত্বকের স্তরগুলি অস্ত্রোপচারের মাধ্যমে অপসারণ করা রোগীর চুলকানি বোঝার ক্ষমতাকে সরিয়ে দেয়। পেশী বা জয়েন্টগুলিতে কখনও চুলকানি অনুভূত হয় না, যা দৃঢ়ভাবে পরামর্শ দেয় যে গভীর টিস্যুতে সম্ভবত চুলকানি সংকেত দেওয়ার যন্ত্র থাকে না।
চুলকানিকে প্রায়শই হিস্টামিন মধ্যস্থতা (হিস্টামিনার্জিক) এবং ননহিস্টামিনার্জিক হিসাবে শ্রেণীবদ্ধ করা হয়।
প্রুরিটিক উদ্দীপকের প্রতি সংবেদনশীলতা সমানভাবে ত্বক জুড়ে বিতরণ করা হয় এবং ব্যথার মতো ঘনত্বের সাথে একটি পরিষ্কার স্পট বিতরণ রয়েছে। ইনট্রাকিউটেনিয়াস ইনজেকশনের (ত্বকের মধ্যে ইনজেকশন) চুলকানি সৃষ্টিকারী বিভিন্ন পদার্থ শুধুমাত্র ত্বকের নিচে ( ত্বকের নিচে) ইনজেকশন দিলেই ব্যথা হয়।
নোসিসেপ্টর এক্সিটোটক্সিন ক্যাপসাইসিন দিয়ে চিকিত্সা করা ত্বকের অঞ্চলে চুলকানি সহজেই বিলুপ্ত হয় তবে ত্বকের অঞ্চলে অপরিবর্তিত থাকে যা অ্যান্টি-ইনফ্ল্যামেটরি স্যাপোনিন দিয়ে চিকিত্সার মাধ্যমে স্পর্শকে সংবেদনশীল করে তোলে। যদিও পরীক্ষামূলকভাবে প্ররোচিত চুলকানি এখনও সম্পূর্ণ A-ফাইবার পরিবাহী ব্লকের অধীনে অনুভূত হতে পারে, তবে এটি উল্লেখযোগ্যভাবে হ্রাস পেয়েছে। সামগ্রিকভাবে, ত্বকের উপরের স্তরে অবস্থিত A-ডেল্টা এবং C nociceptors দ্বারা চুলকানির সংবেদন হয়।